CELEX: 32015R0020
Language: sk
Date: 2015-01-05 00:00:00
Title: Vykonávacie nariadenie Komisie (EÚ) 2015/20 z  5. januára 2015 o zatriedení určitého tovaru do kombinovanej nomenklatúry

8.1.2015   
            
            
               SK
            
            
               Úradný vestník Európskej únie
            
            
               L 4/7
            
         VYKONÁVACIE NARIADENIE KOMISIE (EÚ) 2015/20
   z 5. januára 2015
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. januára 2015
      
         
            Za Komisiu
         
         
            v mene predsedu
         
         Heinz ZOUREK
         
            generálny riaditeľ pre dane a colnú úniu
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Elektronické zariadenie (tzv. mediálny server – „media server“) pozostávajúce zo vstavanej flash pamäte s kapacitou 2 TB, pevného disku s úložnou kapacitou 4 TB a procesora MPEG pre rôzne formáty videa, obrazu a zvuku.
                  Zariadenie je okrem iného vybavené týmito rozhraniami:
                  
                              —
                           
                           
                              dva 1Gbe (GigaBit ethernet) medené vstupné porty používané na príjem,
                           
                        
                              —
                           
                           
                              dva 10Gbe streaming porty typu SFP (Small Form-factor Pluggable) používané na vysielanie,
                           
                        
                              —
                           
                           
                              dva 1Gbe medené administrátorské porty na správu zariadenia,
                           
                        
                              —
                           
                           
                              dva USB porty.
                           
                        Zariadenie využíva tieto formáty médií:
                  
                              —
                           
                           
                              MPEG-2 TS a MPEG-4 (H.264),
                           
                        
                              —
                           
                           
                              premenlivú prenosovú rýchlosť (VBR) a konštantnú prenosovú rýchlosť (CBR),
                           
                        
                              —
                           
                           
                              vysoké rozlíšenie (HD) a štandardné rozlíšenie (SD).
                           
                        Zariadenie je schopné poskytnúť až 2 500 prenosov (streams) s rýchlosťou 3,75 Mbps.
                  Zariadenie používajú poskytovatelia káblovej alebo internetovej televízie na distribúciu multimediálnych produktov spotrebiteľom na požiadanie.
                  Medzi mediálnymi servermi, ktoré sú nainštalované v sieti poskytovateľov, dochádza k výmene (príjmu a vysielaniu) multimediálnych produktov, ako napr. videosekvencií, obrazu, dát a zvuku. Zariadenie prijatý obsah zaznamenáva a vysiela ho ako živý prenos na požiadanie prostredníctvom technológie OTT (Over the Top) do koncových zariadení klientov, napríklad do televíznych prijímačov, strojov na automatické spracovanie údajov, herných konzol alebo mobilných telefónov.
               
               
                  8525 60 00
               
               
                  Zatriedenie je určené všeobecnými pravidlami 1, 3 c) a 6 na interpretáciu kombinovanej nomenklatúry a znením číselných znakov KN 8525 a 8525 60 00.
                  Zariadenie je konštruované na vykonávanie dvoch alebo viacerých alternatívnych funkcií (funkcia telekomunikácie položky 8517, funkcia video záznamu alebo reprodukcie položky 8521 a funkcia vysielania položky 8525). Určiť hlavnú funkciu zariadenia v zmysle poznámky 3 k triede XVI nie je možné, pretože každá funkcia zariadenia je pre jeho používanie rovnako dôležitá. Výrobok sa preto má zatriediť do poslednej položky v numerickom poradí položiek, ktoré prichádzajú do úvahy. Zatriedenie do položiek 8517 alebo 8521 je preto vylúčené.
                  Keďže zariadenie je schopné nielen vysielať, ale v sieti poskytovateľov aj prijímať vizuálny obsah (televízne signály) z iných mediálnych serverov, zatriedenie do podpoložky 8525 50 00 je vylúčené.
                  Výrobok sa preto má zatriediť pod číselný znak KN 8525 60 00 ako vysielacie prístroje so zabudovaným prijímacím zariadením.